**Oznámenie o vyhlásení výberového konania na miesto sociálneho pracovníka v Centre pre deti a rodiny Ružomberok, Kalvárska 35, Ružomberok**

**Informácia o voľnom pracovnom mieste číslo**: *CDR Ružomberok 1/2020*

*sociálny pracovník, podaktivita 1.2.1*

**Kraj:**     *Žilinský*

**Funkcia:***Sociálny pracovník NP DEI NS III.- zamestnanec pri výkone*

*práce vo verejnom záujme v rámci Národného projektu Podpora deinštitucionalizácie*

*náhradnej starostlivosti III v rámci Operačného programu Ľudské zdroje.*

**Počet voľných miest:** 1

**Pracovný pomer:** na dobu určitú – zastupovanie počas MD/RD

**Miesto výkonu práce:** Centrum pre deti a rodiny Ružomberok, Kalvárska 35, Ružomberok

Ambulantná a terénna práca v okrese Ružomberok

**Hlavné úlohy:** Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v Centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny.

**Platová trieda:** 7.

v zmysle zákona č. 553/2003 Z.z. o odmeňovaní zamestnancovpri výkone práce vo verejnom záujme.

**Termín nástupu:**od 18.02.2020

**POŽIADAVKY NA ZAMESTNANCA:**

**Kvalifikačné predpoklady**: vysokoškolské vzdelanie II. stupňa v odbore sociálna práca,

prax je výhodou

**Jazykové znalosti**:výhodou je ovládanie iného ako úradného jazyka

**Počítačové znalosti**:užívateľská úroveň

**Požadované schopnosti a osobné vlastnosti**:

*Asertivita,* z*odpovednosť, flexibilita, empatia, spoľahlivosť, schopnosť tímovej práce, proklientsky prístup, schopnosť zvládať stres a záťažové situácie, ochota a vôľa ďalšieho vzdelávania, sebariadenie a riadenie času, vodičský preukaz typu B výhodou.*

**Požadované odborné znalosti**:

Zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov

Zákon č. 36/2005 Z. z. o rodine a o zmene a doplnení niektorých zákonov

Zákon č. 219/2014 Z.z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov.

**Pracovná náplň** :

Vykonávanie sociálnej práce so zameraním na prácu s dieťaťom a jeho rodinou počas výkonu opatrení SPOD a SK v centre pre deti a rodiny (ďalej len „centrum“) na základe plánu sociálnej práce s dieťaťom a jeho rodinou, ktorý je vypracovaný v spolupráci s úradom práce sociálnych vecí a rodiny a to najmä:

* vykonávanie sociálnej práce v prirodzenom prostredí, v náhradnom prostredí
* v otvorenom prostredí a v prostredí utvorenom a usporiadanom na výkon opatrení
* SPOD a SK,
* vykonávanie sociálnej práce pre dieťa a jeho rodinu na základe zhodnotenia situácie
* dieťaťa a jeho rodiny a posúdenia možností rodičov riešiť situáciu ambulantnou a/alebo terénnou formou,
* nácvik rodičovských a iných zručností rodiča alebo inej fyzickej osoby a ďalšie odborné činnosti zamerané na získanie, obnovu atď. rodičovských a iných zručností rodiča alebo inej fyzickej osoby,
* sociálna diagnostika, ktorá vyžaduje špecializované odborné metódy, postupy
* a techniky sociálnej práce,
* vedenie prípadovej práce, koordinácia plánovania a realizácia plánu sociálnej práce s dieťaťom a jeho rodinou/náhradnou rodinou,
* poskytovanie sociálneho poradenstva a iných odborných metód, techník a postupov na riešenie problémov v partnerských vzťahoch a v rodičovských konfliktoch,
* poskytovanie podpory a sprevádzania v priebehu NRS,
* poskytovanie sociálneho poradenstva pri osamostatnení dieťaťa (mladí dospelí) po ukončení pestúnskej starostlivosti, náhradnej osobnej starostlivosti, poručníctva a opatrovníctva (s osobnou starostlivosťou),
* vykonávanie odborných činností na účely odbornej diagnostiky

- plnenie úloh vyplývajúcich z plánu sociálnej práce s dieťaťom a plánu vykonávania opatrení ambulantnou a terénnou formou,

* realizácia programov výchovných opatrení,
* podieľa sa na vypracovaní a vyhodnotení plánu výchovného opatrenia dieťaťa,
* spolupráca pri vypracúvaní individuálnych plánov rozvoja osobnosti dieťaťa, individuálnych plánov sociálnej práce s rodinou v centre  a plánu vykonávania opatrení ambulantnou a terénnou formou,
* zhodnocovanie opatrení a navrhovanie ďalšieho postupu,
* účasť na tvorbe a na realizácii tréningových a rozvojových programov,
* spolupráca so zainteresovanými subjektmi a konzultácie na účely rozhodovania o voľbe a uplatňovaní opatrení SPOD a SK,
* spolupráca s ostatnými zamestnancami centra a úradmi práce, sociálnych vecí a rodiny,
* plnenie ďalších úloh v zmysle pokynov nadriadeného.

**Kontakt pre poskytnutie informácií:**

**Meno a priezvisko kontaktnej osoby:** *Ing. Štefan Likavčan, riaditeľ CDR Ružomberku, Mgr. Zuzana Matušáková, vedúca úseku starostlivosti o deti*

**Telefón:** *0905 459 882, 0918 787 423*

**E-mail:**dd.ruzomberok@stonline.sk

**Adresa detského domova:** *Centrum pre deti a rodiny Ružomberok, Kalvárska 35, 034 01 Ružomberok*

**Požadované doklady pre prihlásenie sa do výberového konania pre zamestnanca vo výkone práce vo verejnom záujme:**

a) písomná žiadosť o zaradenie do výberového konania s uvedením čísla výberového konania,

b) kópia vysvedčenia, diplomu alebo iného rovnocenného dokladu o najvyššom

dosiahnutom vzdelaní,

c) profesijný štruktúrovaný životopis,     
d) motivačný list,

e) písomné čestné vyhlásenie o pravdivosti všetkých údajov uvedených v predkladaných dokladoch,

f) písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a zmene a doplnení niektorých zákonov.

*Žiadosti zasielajte do 21.01.2020 na adresu Centra pre deti a rodiny Ružomberok, ktorá je uvedená v texte inzerátu. Vaše žiadosti budú posúdené a vybraní uchádzači budú pozvaní na osobný pohovor.*

Ing. Štefan Likavčan

Riaditeľ CDR Ružomberok